Ir-Regolament tal-Kummissjoni (KEE) Nru 2234/92
tal-31 ta’ Lulju 1992
li jippreskrivi regoli dettaljati għall-applikazzjoni ta’ l-għajnuna għall-konsum ta’ prodotti friski tal-ħalib fil-Madeira
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1600/92 tal-15 ta’ Ġunju 1992 li jirrigwarda miżuri speċifiċi għall-Ażori u Madeira marbuta ma’ ċerti prodotti agrikoli [1], u b’mod partikolari l-Artikolu 15(2),
Wara li kkunsidrat ir-Regolament tal-Kunsill (KEE) Nru1676/85 tal-11 ta’ Ġunju 1985 fuq il-valur ta’ l-unità ta’ kont u r-rati ta’ konverżjoni li għandhom jiġu applikati għall-għanjiet ta’ politika agrikola komuni [2], kif ġie emendat l-ahhar bir-Regolament (KEE) Nru 2205/90 [3], u b’mod partikolari l-Artikolu 12,
Billi l-Artikolu 15(1) tar-Regolament imsemmi fih dispożizzjonijiet għal għajnuna li tingħata għall-konsum mill-bniedem ta’ prodotti friski tal-ħalib tal-baqar f’Madeira, fil-limiti tal-ħtiġijiet ta’ konsum tal-gżira; billi l-għajnuna għandha titħallas lill-irzizet tal-baqar; billi l-ħlas ta’ għajnuna huwa suġġett għall-benefiċċju li fl-aħħar mill-aħħar attwalment jgħaddi għand il-konsumatur;
Billi ċerti regoli dettaljati għall-applikazzjoni tal-miżura msemmija għandhom jiġu preskritti, fosthom il-kwantità ta’ prodotti tal-ħalib li jikkwalifikaw għall-għajnuna;
Billi l-awtoritajiet amministrattivi għandhom ikunu pprovduti b’għodda xierqa biex ma jħallux l-għajnuna msemmijja titbiegħed mill-għanijiet tagħha, li huma l-bejgħ irregolari fis-suq lokali ta’ prodotti friski tal-ħalib tal-baqar u t-trasferiment tal-benefiċċju lill-konsumatur aħħari;
Billi miżuri ta’ kontroll għandhom jitwaqqfu mill-awtoritajiet nazzjonali biex jaraw li l-iskema ta’ għajnuna qiegħda titħaddem sew; billi għandhom isiru dispożizzjonijiet biex kull tant żmien isiru rapporti lill-Kummissjoni;
Billi l-arranġamenti li twaqqfu mir-Regolament (KEE) Nru 1600/92 bdew jseħħu mill-1 ta’ Lulju 1992; billi r-regoli dettaljati għall-applikazzjoni tagħhom għandhom jidħlu fis-seħħ fl-istess data;
Billi l-miżuri li għalihom hemm dispożizzjonijiet f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Prodotti tal-Halib,
ADDOTTAT DAN IR-REGOLAMENT:
Artikolu 1
1. L-għajnuna għall-kunsum mill-bniedem ta’ prodotti friski tal-ħalib tal-baqar f’Madeira li għaliha hemm disposizzjoniet fl-Artikolu 15 tar-Regolament (KEE) Nru 1600/92 għandha titħallas, soġġetta għal-limitu ta’ 7000 tunnellata ħalib sħiħ, għal perjodu ta’ 12-il xahar.
2. L-ammont ta’ għajnuna għandujkun ta’ 7 EKU kull100 kilogramma ta’ ħalib sħiħ użat fil-produzzjoni tal-ħafna prodotti msemmija fl-Anness għar-Regalament. Għandu jiġi maqlub fil-valuta nazzjonali skond ir-rata agrikola ta’ kambju applikabbli fl-ewwel jum tax-xahar li fih tintbgħat l-applikazzjoni għall-għajnuna.
3. Għall-għanijiet ta’ dan ir-Regolament, "ħalib sħiħ" iffisser il-prodott miksub minn ħalba ta’ baqra waħda jew iżjed u li l-komposizzjoni tiegħu ma tinbidilx wara l-ħalba.
Artikolu 2
1. L-għajnuna għandha tingħata fuq applikazzjoni bil-miktub minn irziezet tal-baqar li jintrabtu li:
(a) iżommu kont li juri, b’mod partikolari, il-kwantitajiet ta’ kull prodott tal-ħalib u l-kwantitajiet ta’ ħalib użati f’dawk l-prodotti;
(b) joqogħdu għal kull miżura ta’ kontroll li jistabilixxi l-Istat Membru interessat, b’mod partikolari fir-rigward ta’ verifikazzjoni ta’ kontijiet u kontroll tal-kwalità tal-prodotti msemmija.
2. Applikazzjonijiet għall-ħlas ta’ l-għajnuna għandhom isiru fuq formula standard stampata kif mitlub mill-awtorità kompetenti ta’ l-Istat Membru u jkun fihom ta’ l-anqas dan li ġej:
- il-kwantitajiet ta’ ħalib użati f’kull prodott skond il-kategorija tal-prodott,
- l-isem u l-indirizz tar-razzett tal-baqar,
- l-ammont ta’ għajnuna korrispondenti.
Artikolu 3
1. Il-Portugall għandu jieħu l-miżuri kollha xierqa, b’mod partikolari fir-rigward tal-kontroll, biex jara li:
(a) l-għajnuna tingħata biss għall-prodotti tal-ħalib imsemmija fl-Artikolu1 maħsuba għall-konsum dirett mill-bniedem f’Madeira;
(b) il-benefiċċju mill-għajnuna jgħaddi lill-konsumatur billi jkun hemm effett attwali fil-prezz tal-bejgħ bl-imnut.
2. Il-Portugall għandu javża lill-Kummissjoni fi żmien tliet xhur mid-dħul fis-seħħ ta’ dan ir-Regolament b’xi miżuri mittieħda hekk kif imniżżel fil-paragrafu 1.
L- Artikolu 4
1. Il-kontrolli magħmula skond l-Artiklu 2 (1) għandhom ikunu mmniżżla f’rapport li jispeċifika:
- id-data tal-kontroll,
- il-post tal-kontroll,
- ir-riżultati miksuba.
2. L-awtoritajiet kompetenti għandhom javżaw lill-Kummissjoni b’xi każijiet ta’ irregolaritajiet fi żmien erba’ ġimgħat.
Artikolu 5
F’każijiet fejn il-benefiċċju ta’ l-għajnuna ma jgħaddix għand il-konsumatur aħħari, l-awtoritajiet kompetenti fil-Portugall:
- għandhom jiġbru lura l-għajnuna kollha jew parti minnha,
- jistgħu jnaqqsu jew jissospendu d-dritt għall-għajnuna għal xi żmien jew għal dejjem, skond kemm ikun serju n-nuqqas li jitħarsu l-obbligazzjonijiet..
Artikolu 6
Il-Portugall għandu jibgħat lill-Kummissjoni, mhux aktar tard mill-aħħar jum ta’ kull xahar, dan li gej fir-rigward tax- xahar ta’ qabel:
- il-kwantitajiet li għalihom intbagħtu applikazzjonijiet għall-għajnuna,
- il-kwantitajiet li għalihom l-għajnuna ġiet approvata.
Artikolu 7
Dan ir-Regolament għandu jibda jseħħ fil-jum ta’ wara l-pubblikazzjoni fil-Ġurnal Uffiċċjali tal-Komunitajiet Ewropej.
Għandu jibda jseħħ mill-1 ta’ Lulju 1992.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-31 ta’ Lulju 1992.